laion/Wikipedia-Exotic huggingface dataset:
מושיתיים

המונח "מושית" מפנה לכאן. לערך העוסק במושית השבע, ראו מושית השבע. מוֹשִׁיתִיִּים (שם מדעי: Coccinellidae; מוכרות בשם העממי פרות משה רבנו) הן משפחת חיפושיות נפוצה בעלת גלגול מלא. המושיתיים נפוצות ברחבי העולם, עם כ-4,500 מינים שונים שזוהו; יותר מ-450 בצפון אמריקה בלבד. המושיתיים הן חיפושיות קטנות גוף יחסית, ואורכן נע בין מילימטר אחד לעשרה מילימטרים. צבעיהן משתנים בין אדום, כתום או צהוב בוהקים, עם עיגולים שחורים על גבי השלד החיצוני שלהן. בחלק ניכר מהמינים ישנן שמונה נקודות, אולם כשהכנפיים סגורות נראות לעין רק שבע נקודות, ומכאן מקור שמה של אחת ממיני המושיתיים המוכרות ביותר - מושית השבע. צבעי האזהרה בהם צבוע שריון המושית נועדו להזהיר טורפים פוטנציאליים פן יפגעו במושיות; הגנה זו מועילה להן משום שבעולם החי צבעים בוהקים מזוהים לרוב עם רעל או חומרים מזיקים אחרים. בארץ ישראל נפוצים כ-70 מיני מושיתיים, המוכרת שבהם היא מושית השבע, שמזוהה עם צבע האדום-בוהק והנקודות השחורות על שלדה החיצוני (ראו בטבלה). פחות נפוצה היא מושית נקודתיים הנפוצה בעיקר באביב, אולם קיימים בעולם גם אלפי מינים רבים אחרים בצורות וצבעים שונים (ראו בגלריה מטה). כל המושיות בארץ, למעט מושית השתים עשרה שמזיקה לצמחים, טורפות כנימות עלים ומועילות לחקלאות. בשל היותן יפות יחסית לחיפושיות אחרות, ולא מזיקות לאדם אלא אף מועילות לו היות שהן ניזונות מכנימת מגן וכנימות עלים המזיקות לגידולים החקלאיים, צברו המושיתיים מוניטין של בעלי חיים חמודים, ויש אף שמאמינים שהן מביאות מזל טוב. המושיתיים מגודלות גם באופן מסחרי לצורך הדברה ביולוגית, וחלקן מתפשטות כמין פולש בטבע. המין Coccinella septempunctata המין Psyllobora vigintiduopunctata המין Propylea quatuordecimpunctata המין Calvia quatuordecimguttata המין Scymnus rubromaculatus המין Coccinula quatuordecimpustulata המין Harmonia conformis המין Sospita vigintiguttata מושיתיים, באתר אנציקלופדיה בריטניקה (באנגלית) מושיתיים, באתר ITIS (באנגלית) מושיתיים, באתר NCBI (באנגלית) מושיתיים, באתר Animal Diversity Web (באנגלית) מושיתיים, באתר האנציקלופדיה של החיים (באנגלית) מושיתיים, באתר GBIF (באנגלית) מגדיר מושיתיים מישראל באתר החרקים של ישראל. בלדד השוחי, מה הקשר בין משה רבנו לחיפושיות?, באתר ערוץ עשר אלכס דורון, האם "פרת משה רבנו" היא החרק המסוכן בעולם?, 19 במאי 2013, באתר nrg מעריב עמיר וינשטיין ומיכל סמוני-בלנק, טבע הדברים, חיים בחצר: מהו סוד הקסם של מושית השבע?, באתר ynet, 10 באוקטובר 2012 דני בנדר, המצילה של הצבר: "חיפושית המושית", ישראל היום, 30 באפריל 2014
פיהררבאו

פיהררבאו (בגרמנית: Führerbau) הוא כינויו של מבנה במינכן שבגרמניה, אשר שימש כמטה הראשי של אדולף היטלר בעיר לאחר שהיה לשליט גרמניה. כיום מאכלס המבנה את בית הספר הגבוה למוזיקה ולאמנויות הבמה במינכן. הבניין שוכן באחת מצלעותיה של כיכר הקניגספלאץ (אנ') במינכן. הוא הוקם בשנים 1933–1937 לפי תוכנית של האדריכל פאול טרוסט, אך הושלם שלוש שנים לאחר מותו על ידי האדריכל לאונהרד גל. במהלך שנות השלטון הנאצי בגרמניה שימש הבניין כמבנה הייצוגי של היטלר במינכן. ב-1938 בחר היטלר לקיים שם את ועידת מינכן עם מנהיגי בריטניה, צרפת ואיטליה. הבניין לא נפגע בהפצצות על מינכן במלחמת העולם השנייה. לאחריה השתמשו בו כוחות הכיבוש האמריקאיים במסגרת הטיפול באוצרות אמנות שנשדדו על ידי המשטר הנאצי. מאז 1957 משמש המבנה כמשכנו של בית הספר הגבוה למוזיקה ולאמנויות הבמה במינכן. האודיטוריום במבנה משמש להשמעת קונצרטים. חדרו האישי של היטלר בבניין, שבו נחתם הסכם מינכן, משמש ככיתת לימוד. מבואת הבניין חדרו האישי לשעבר של היטלר, המשמש ככיתת לימוד. השתמרו בו האח והנברשת המקוריים מדיה וקבצים בנושא פיהררבאו בוויקישיתוף ידיעה על הבניין, באתר העיתון אייריש טיימס, 30 בספטמבר 2013
Excuse Me

Excuse Me (בעברית: סלח/י לי) הוא אלבום הבכורה של הזמר הפורטוגזי סלבדור סובראל. את האלבום הוציאה לאור ב-2 באוגוסט 2016 חברת התקליטים ולנטים דה קרבליו רקורדס. לאחר ניצחונו של סובראל באירוויזיון 2017, עלה Excuse Me למקום הראשון במצעד האלבומים הפורטוגזי. "Excuse Me" יצא לאור ב-2 באוגוסט 2016 כסינגל המוביל של האלבום. לאחר צאתו הוא הגיע למקום ה-22 במצעד הסינגלים הפורטוגזי. "Nem Eu" פורסם כסינגל השני באלבום, ב-27 באוקטובר אותה השנה, והגיע למקום ה-25 במצעד המקומי. Excuse Me - Single de Salvador Sobral na Apple Music Nem Eu - Single de Salvador Sobral na Apple Music "GFK Jazz Charts May 2017" (בגרמנית). Official German Charts. נבדק ב-14 ביוני 2017. {{cite web}}: (עזרה) "Official Album Downloads Chart Top 100: 19 May 2017 – 25 May 2017". Official Charts Company. נבדק ב-19 במאי 2017. {{cite web}}: (עזרה)
Excuse Me (Ao Vivo)

Excuse Me (Ao Vivo) (בעברית: תסלח/י לי (לחיות)) הוא אלבום ההופעה הראשון של הזמר הפורטוגזי סלבדור סובראל. את האלבום הוציאה לאור ב-15 בדצמבר 2017 חברת התקליטים Edições Valentim de Carvalho.‏ הוא הגיע למקום הרביעי במצעד האלבומים הפורטוגזי. בעת שהמתין לניתוח השלת הלב שלו, כתב סובראל כמה גרסאות חיות לשירי האלבום הקודם, Excuse Me. עטיפת האלבום מכילה תמונה של תיאטרון גרציה דה רצנדה באבורה, פורטוגל; הבמה הראשונה עליה הופיע לאחר ניצחונו באירוויזיון 2017. שירי האלבום הוקלטו במהלך כמה מהקונצרטים שערך ברחבי המדינה. "Excuse Me (Ao Vivo) de Salvador Sobral". Apple Music. נבדק ב-15 בינואר 2018. {{cite web}}: (עזרה) "Salvador Sobral releases new live album". EuroVisionary. נבדק ב-15 בינואר 2018. {{cite web}}: (עזרה)
עארה

עארה (בערבית: عارة) הוא כפר ערבי מוסלמי בדרום רמות מנשה, מצפון לכביש 65, בין כפר קרע לערערה. משנת 1985 הכפר הוא חלק מהמועצה המקומית ערערה. מקור השם כנראה בתל הסמוך ליישוב, המזוהה עם מקום בשם "עירון" המופיע בכתובת מצרית קדומה; שמו הערבי של נחל עירון הוא כשם הכפר – "ואדי עארה". במפקד האוכלוסין של 1931 היו בכפר 673 תושבים, ו-115 בתים נושבים. בשנת 1940 תואר הכפר על ידי מבקר יהודי: "כפר שכן ובן חורג לערערה. עוד לפני המאורעות עברו עליו התפתחות עשירה. נרכשו שני טרקטורים לעיבוד רוב אדמותיו (בבעלותם של שנים מאנשי הכפר .( מים מופקים על ידי משאבות מבארות המקום. עתה בונים טחנת קמח גדולה, שתשמש את כל הסביבה הקרובה. תהליך של קאפיטליזציה עובר על הכפר. רבים השטחים האינטנסיביים: עצי־פרי, טומבק וירקות. מקורות המים העומדים לרשות הכפר מנבאים לו עתידות." בשנת 1958 נסלל כביש מן הכפר לכביש 65. לפי מפקד 1976 היו בכפר כ-2,000 אנשים. על פי נתוני שנת 2004, התגוררו בכפר כ-4,600 איש, כולם מוסלמים. ד"ר זאב וילנאי, אריאל – אנציקלופדיה לידיעת הארץ, הוצאת עם עובד, כרך ו' (1978). מדיה וקבצים בנושא עארה בוויקישיתוף טבלת שינויים ביישובים מאתר הלשכה המרכזית לסטטיסטיקה יהואש (קיבוץ דליה), סיור בכפרים ערבים, דבר, 21 במאי 1940 כבישי גישה לכפרים ערביים, דבר, 17 בנובמבר 1958 זאב וילנאי, אנציקלופדיה אריאל, עמ' 5592 ערך זה הוא קצרמר בנושא יישובים בישראל. אתם מוזמנים לתרום לוויקיפדיה ולהרחיב אותו.
חיפושית

האם התכוונתם ל... חיפושיות – הסדרה הגדולה ביותר במחלקת החרקים ובטבע בכלל פולקסווגן חיפושית – מכונית מתוצרת חברת פולקסווגן פולקסווגן חיפושית חדשה – דור חדש לחיפושית של חברת פולקסווגן להקת הביטלס ("החיפושיות") חרפושית
כלב ים נזירי הוואי

כלב ים נזירי הוואי (שם מדעי: Neomonachus schauinslandi) הוא מין בסוג כלב ים נזירי והמין היחידי שנותר בסוג, לאחר היכחדות המין כלב ים נזירי קריבי. כלב ים נזירי זה מצוי בסכנת הכחדה ונפוץ באיי הוואי. שמו ניתן לו בשל ראשו העגול המכוסה בשערות קצרות, המזכיר מראה נזיר מימי הביניים. ייתכן ששמו משקף גם את העובדה שכלב הים הנזירי חי חיים בודדים יותר, בהשוואה לכלבי ים אחרים שמתאספים לעיתים במושבות גדולות. מקורו של כלב הים הנזירי הוואי הוא מאבות קדמונים שהתקיימו לפני זמן רב והם הקדמונים שבמשפחת כלבי הים, אלו נפרדו מכלבי הים האחרים לפני כ-15 מיליון שנה. לכלבי הים הנזיריים הוואי הבוגרים עור חום במקצת. כלבי הים הצעירים הם כסופים עם בטן, בית חזה וצוואר לבנים. הגורים שחורים וצמריים עם שיער קצר ורך. משקלו של כלב ים בוגר 180–270 ק"ג בעוד שמשקלו של גור הוא כ-11–15 ק"ג. עיקר פעילותם היא בלילה, אז הם צוללים בחיפושם אחר מזון, ואילו במהלך שעות היום החמות הם נחים. הם מסוגלים לצלול לעומקים של 500 מטרים ואף יותר. ההזדווגות נעשית תחת המים. רוב ההמלטות מתרחשות בין מרץ ליוני לאחר היריון האורך עד 11 חודש, כשבדרך כלל נולד גור אחד בכל המלטה. הנקבות ממליטות ומניקות את גוריהן על החוף. הגורים נגמלים מיניקה בגיל שישה שבועות. במהלך זמן ההנקה ממעטת האם לאכול ומפחיתה עד 90 ק"ג ממשקלה. הנקבות מגיעות לבגרות מינית בסביבות גיל חמש שנים. תוחלת חייהם של כלבי הים הנזיריים נעה בין 25 ל-30 שנים. כלבי הים הנזיריים הוואי נמצאים בסכנת הכחדה. על פי סקר שנערך ב-2016, חיים פחות מ-1,400 פרטים. כלב הים הנזירי הוואי הוכר באופן רשמי כמין בסכנת הכחדה ב-23 בנובמבר 1976 ובימינו הוא מוגן על פי חוק. במהלך השנים האחרונות חלה ירידת באוכלוסייתם של כלבי הים עקב ההתפשטות המהירה של פעילות האדם אף לאזורים המבודדים והמנותקים באיי הוואי הצפוניים. בעבר נודעה לכלבי הים הנזיריים חשיבות כלכלית והם ניצודו בשל בשרם, שמן, או עורם. בהוואי, הגורמים הבאים תרמו לירידה באוכלוסייתם: מוות מטריפה בידי כרישים, ירידה בשיעור הישרדותם של הגורים כתוצאה מהפרעות האדם, הרעלה, יחס זכרים גבוה ביחס לנקבות במהלך תקופת הרבייה והסתבכות ברשתות דיג. מדיה וקבצים בנושא כלב ים נזירי הוואי בוויקישיתוף כלב ים נזירי הוואי, באתר ITIS (באנגלית) כלב ים נזירי הוואי, באתר Animal Diversity Web (באנגלית) כלב ים נזירי הוואי, בבסיס הנתונים ARKive (באנגלית) כלב ים נזירי הוואי, באתר האנציקלופדיה של החיים (באנגלית) כלב ים נזירי הוואי, באתר GBIF (באנגלית) SCS: Hawaiian Monk Seal (Monachus schauinslandi) (באנגלית) כלב ים נזירי הוואי, באתר ה-IUCN (באנגלית) כלב ים נזירי הוואי באתר הרשימה האדומה של IUCN Hawaiian monk seal - Population Size and Threats. NOAA Fisheries
נורה ארנזדר (שחקנית)

נוֹרה ארנזדר (בצרפתית: Nora Arnezeder; נולדה ב-8 במאי 1989) היא שחקנית וזמרת צרפתייה-יהודייה, זוכת פרס לומייר. כיכבה בהפקות טלוויזיה וקולנוע צרפתיות ואמריקאיות, בין היתר בסרטים "פריז 36" (2008), "חובו של היום ללילה" (2012), "טעון הגנה" (2012), "המושבה" (אנ') (2021), ובסרטו של זאק סניידר "צבא המתים" (2021). ארנזדר נולדה בפריז, צרפת. אביה, וולפגנג ארנזדר הוא נוצרי-קתולי ממוצא אוסטרי, בעוד אמהּ פיירה שינסי היא מצרייה-יהודייה ממוצא יהודי-ספרדי מאיטליה. בעת שהתחנכה בבית ספר תיכון; למדה במקביל משחק, ריקוד ופיתוח קול בבית הספר הידוע לדרמה Cours Florent (אנ'). ב-2006 החלה את קריירת המשחק שלה בסדרת הטלוויזיה הצרפתית "Commissaire Valence", בתור קלואי. ב-2008 פרצה לתודעה עם תפקידה הראשי בסרטו של הקולנוען הצרפתי כריסטוף בארטייה "פריז 36", בתור העלמה דוס. על משחקה בו זכתה בפרס לומייר לשחקנית הצעירה המבטיחה ביותר, כמו כן, זכתה בפרס Étoiles d'Or לתגלית הנשית הטובה ביותר. בנוסף, על ביצועה לפסקול הסרט עם השיר "Loin de Paname", הייתה ארנזדר מועמדת לפרס אוסקר לשיר המקורי הטוב ביותר בטקס פרסי אוסקר ה-82. בשנת 2009 הפכה לפרזנטורית של הבושם L'Idylle מבית המותג הצרפתי "Guerlain". ב-2012 שיחקה בסרט הקולנוע מותחן הפעולה האמריקאי "טעון הגנה", בתור אנה מורו, חברתו של הדמות שגילם ראיין ריינולדס. בנוסף באותה שנה שיחקה בסרט הדרמה האמריקאי "המילים", בתור סיליה. בשנים 2014–2018 שיחקה בסדרה הקומית-מוזיקלית האמריקאית "מוצרט בג'ונגל" מבית פריים וידאו, בתור אנה מריה. בשנים 2015–2016 שיחקה בסדרת המדע-בדיוני האמריקאית "ZOO" ברשת CBS, בתור קלואי טוסיגננט. בשנת 2021 כיכבה בסרטו של הקולנוען האמריקאי זאק סניידר "צבא המתים" מבית נטפליקס, לצד דייב בטיסטה, בתור לילי המבריחה. בנוסף באותה שנה כיכבה בסרט הגרמני-שווייצרי דובר האנגלית "המושבה" בתור בלייק, לצדם של איאן גלן ויואל בסמן. ב-2014 הייתה במערכת יחסים עם השחקן האנגלי אורלנדו בלום. אתר האינטרנט הרשמי של נורה ארנזדר (באנגלית) נורה ארנזדר, במסד הנתונים הקולנועיים IMDb (באנגלית) נורה ארנזדר, באתר "אידיבי", מאגר הידע העברי לקולנוע ישראלי ועולמי נורה ארנזדר, באתר AllMovie (באנגלית) נורה ארנזדר, באתר Rotten Tomatoes (באנגלית) נורה ארנזדר, באתר Metacritic (באנגלית) נורה ארנזדר, במסד הנתונים הקולנועיים KinoPoisk (ברוסית) נורה ארנזדר, באתר אפל מיוזיק (באנגלית) נורה ארנזדר, באתר ספוטיפיי נורה ארנזדר, באתר סאונדקלאוד (באנגלית) נורה ארנזדר, באתר Last.fm (באנגלית) נורה ארנזדר, באתר AllMusic (באנגלית) נורה ארנזדר, באתר MusicBrainz (באנגלית) נורה ארנזדר, באתר דיזר נורה ארנזדר, באתר Discogs (באנגלית) נורה ארנזדר, באתר SecondHandSongs נורה ארנזדר, באתר טיידל (באנגלית) רביניאן בקולנוע, באתר וואלה, 2 ביולי 2000 follers, Nora Arnezeder, Ethnicity of Celebs | EthniCelebs.com, ‏2012-09-18 (באנגלית אמריקאית) אוהבת להתפשט: העבר הפרוע של החברה החדשה של אורלנדו בלום, באתר ‏מאקו‏, 2 בפברואר 2014
הז'נדרמריה הרומנית

הז'נדרמריה הרומנית (ברומנית: Jandarmeria Română) הוא כוח הז'נדרמריה הלאומי של רומניה, אשר ממונה על תפקידי אכיפת חוק בסיכון גבוה. זהו אחד משני כוחות המשטרה העיקריים ברומניה (השני הוא המשטרה האזרחית). הז'נדרמריה כפופה למשרד הפנים הרומני ויש לה סמכויות על האוכלוסייה האזרחית. כוח הז'נדרמריה הרומני הראשון נוצר בנסיכות מולדביה ב-3 באפריל 1850 בידי הנסיך גריגורה אלכסנדרו גיקה. לאחר איחוד מולדביה וולאכיה ב-1859 החליט הנסיך אלכסנדרו יואן קוזה להכפיף את הז'נדרמריה למשרד המלחמה ולהפוך אותה למשטרה צבאית. הז'נדרמריה השתתפה במלחמת העצמאות הרומנית, בעיקר ככוח שיטור צבאי, אך גם ככוח לוחם. ב-1893 הוקם מחדש כוח ז'נדרמריה אזרחית שזכה לשם "הז'נדרמריה הכפרית" (Jandarmeria Rurală). הז'נדרמריה החדשה הייתה כפופה בו זמנית למשרד המשפטים ולמשרד הפנים. לנוכח הכישלון המוחלט של הז'נדרמריה בטיפול במרד האיכרים של 1907, פורקה הז'נדרמריה הכפרית וסמכויותיה הועברו לידי הסיגורנצה. הז'נדרמריה הצבאית המשיכה לשמש כמשטרה הצבאית של הכוחות המזוינים הרומניים, ומילאה תפקיד במלחמת הבלקן השנייה. במהלך מלחמת העולם הראשונה אף הוכנסו כוחות הז'נדרמריה לקרב כנגד צבא הקיסרות הגרמנית. לאחר הסכם שביתת הנשק של פוקשאן פיקחה הז'נדרמריה על פירוז הצבא הרומני, ובאוקטובר 1918 ניהלה את הגיוס מחדש שלו. במהלך מלחמת העולם השנייה שימשה הז'נדרמריה ככוח משטרה צבאית בלבד, אולם לקחה חלק חשוב בשואת יהודי רומניה. לאחר המלחמה פורקה הז'נדרמריה בהוראת המפלגה הקומוניסטית הרומנית, וסמכויותיה הועברו לידי הסקוריטטה. לאחר מהפכת דצמבר 1989 הוקמה הז'נדרמריה מחדש, ושימשה בו זמנית כיחידת משטרה צבאית וכיחידת שיטור אזרחי. ב-2006 פוצלו תפקידי הז'נדרמריה, ובעוד שהמשטרה הצבאית של רומניה הפכה ליחידה צבאית לכל דבר, הז'נדרמריה עצמה הפכה ליחידת שיטור מקצועית רגילה הכפופה למשרד הפנים. הפיקוד על הז'נדרמריה נמצא בידי מפקח כללי הממונה בידי שר הפנים. למפקח הכללי ישנם שלושה סגנים האחראים על ניהולה השוטף של הז'נדרמריה. הז'נדרמריה מחולקת ל-41 יחידות מחוזיות, בנוסף לשמונה קבוצות ניידות שמיועדות לפעול בכל המחוזות במצבי חירום. בנוסף לכך, לז'נדרמריה כפופה גם בריגדה של כוחות מיוחדים בשם בריגדת המבצעים המיוחדים של הז'נדרמריה, אשר נועדה לסיכול פעולות טרור. מדיה וקבצים בנושא הז'נדרמריה הרומנית בוויקישיתוף אתר האינטרנט הרשמי של הז'נדרמריה הרומנית הז'נדרמריה הרומנית, ברשת החברתית פייסבוק הז'נדרמריה הרומנית, ברשת החברתית אקס (טוויטר) הז'נדרמריה הרומנית, ברשת החברתית אינסטגרם
המשטרה הצבאית המלכותית

המשטרה הצבאית המלכותית (בהולנדית: Koninklijke Marechaussee או בראשי תיבות: KMar) היא יחידת ז'נדרמריה הולנדית הכפופה למשרד ההגנה ההולנדי. היא משמשת הן כיחידת משטרה אזרחית (לצד כוחות המשטרה הלאומית של הולנד) והן כמשטרה הצבאית של הכוחות המזוינים של הולנד. המשטרה הצבאית נוסדה לראשונה ב-26 באוקטובר 1814 בידי וילם הראשון, מלך הולנד, שרצה לבנות אותה על פי הדגם של הז'נדרמריה הצרפתית. המלך בחר לכנות את הכוח בשם "משטרה צבאית" (Marechaussee) שהיה מזוהה עם המשטר הישן בצרפת, ולא בשם "ז'נדרמריה" שהיה מזוהה עם המהפכה הצרפתית ונפוליאון בונפרטה. החל מימיה הראשונים, שימשה המשטרה הצבאית בו זמנית ככוח שיטור אזרחי וככוח פיקוח על הצבא ההולנדי. ב-1908 וילהלמינה, מלכת הולנד, הוסיפה למשטרה הצבאית את משימת השמירה על הארמונות המלכותיים. לאחר ליל הבדולח ב-1938 הולנד סגרה את גבולותיה בפני פליטים יהודים מגרמניה. על המשטרה הצבאית הוטל ללכוד את הפליטים ולהחזירם לגרמניה. עם הכיבוש הגרמני של הולנד ב-1940, פורקה המשטרה הצבאית ושולבה עם המשטרה האזרחית שפעלה בחסות הגרמנים. עם זאת, כוחות המשטרה הצבאית המשיכו לשמור על מעמדם ברחבי האימפריה ההולנדית. 200 מאנשי המשטרה יצאו לגלות יחד עם משפחת המלוכה והגנו עליה בגלות. יחידת משטרה צבאית הוקמה גם עבור בריגדת הנסיכה איריינה שלחמה עם הצבא הבריטי. לאחר המלחמה הוחלט להעביר את סמכויותיה האזרחיות של המשטרה הצבאית לידי המשטרה הלאומית. פרט לתפקידיה הצבאיים, המשטרה הצבאית שימשה גם כיחידת משמר הגבול וכיחידת אבטחה של הארמונות המלכותיים ושל ראש ממשלת הולנד. ב-1994 הופקדה המשטרה הצבאית על הגנת שדות התעופה בהולנד. ב-1998 הפכה המשטרה הצבאית לזרוע רביעית נפרדת בכוחות המזוינים ההולנדיים (לצד כוחות היבשה, הים והאוויר). ב-2014 צוות של 40 מאנשי המשטרה הצבאית נשלח לאוקראינה כדי לאבטח את צוות החקירה שבדק את פרשת טיסה 17 של מלזיה איירליינס. מדיה וקבצים בנושא המשטרה הצבאית המלכותית בוויקישיתוף אתר האינטרנט הרשמי של המשטרה הצבאית המלכותית (בהולנדית) אתר האינטרנט הרשמי של המשטרה הצבאית המלכותית (באנגלית) אתר האינטרנט הרשמי של המשטרה הצבאית המלכותית (באנגלית) אתר האינטרנט הרשמי של המשטרה הצבאית המלכותית (בהולנדית) המשטרה הצבאית המלכותית, ברשת החברתית פייסבוק המשטרה הצבאית המלכותית, ברשת החברתית אקס (טוויטר) המשטרה הצבאית המלכותית, סרטונים בערוץ היוטיוב
קרחון איל פולו

קרחון איל פולו (באנגלית: Il Polo Glacier) הוא קרחון קטן באזור חוף אינגריד כריסטנסן, בארץ הנסיכה אליזבת, שבאנטארקטיקה. הקרחון זורם לכיוון צפון בין נונאטאק סווארתהאוזן לנונאטאק בויד, ונשפך אל חלקו המערבי של מדף הקרח פבליקיישנז. הקרחון מופה בשנת 1952, באופן גס, על ידי ג'ון ה. רוסקו (John H. Roscoe), בהתבסס על תצלומי אוויר שצולמו על ידי צי ארצות הברית במסגרת מבצע קפיצה לגובה בעונת המחקר (הקיץ האנטארקטי) 1946–1947. רוסקו נתן לקרחון את שמו. רוסקו קרא לקרחון על שם כתב העת איל פולו (Il Polo), שפורסם על ידי המכון הגאוגרפי (Istituto Geografico), בעיר פורלי שבאיטליה. קרחון איל פולו באתר הסקר הגאולוגי של ארצות הברית קרחון איל פולו באתר הגאזט האנטארקטי של ממשלת אוסטרליה קרחון איל פולו באתר הגאזט האנטארקטי המשווה SCAR של ממשלת אוסטרליה גאזט השמות האנטארקטיים הרשמי של ארצות הברית, מהדורה רביעית, 1989 גאזט השמות האנטארקטיים הרשמי של ארצות הברית, מהדורה שנייה, 1966 גאזט השמות האנטארקטיים הרשמי של ארצות הברית מידע גאוגרפי והיסטורי
בריגדת הנסיכה איריינה

בריגדת הנסיכה אִירֵיינֶה (בהולנדית: Prinses Irene Brigade) הייתה בריגדה הולנדית שלחמה במלחמת העולם השנייה. הבריגדה הוקמה בבריטניה על בסיס מתנדבים שנמלטו מהולנד לאחר כיבושה בידי הגרמנים וצורפו אליה חיילים ממושבות האימפריה ההולנדית. הבריגדה הייתה כפופה לממשלה ההולנדית הגולה ולחמה יחד עם בעלות הברית בחזית המערבית עד סיום המלחמה. הבריגדה הוקמה ב-11 בינואר 1941 על בסיס מתנדבים מהולנד עצמה, אך גם מבני הפזורה ההולנדית בארצות הברית, קנדה, ארגנטינה ועוד. בהמשך צורפו אל היחידה גם חיילים ממושבותיה של הולנד ברחבי העולם (במיוחד מסורינאם). מתנדבים הולנדיים רבים שובצו במסגרות אחרות, כך שהבריגדה נותרה קטנה יחסית, וגודלה מעולם לא עלה על 2,000 חיילים בכל רגע נתון. היחידה נקראה בתחילה "הלגיון ההולנדי", אולם ב-11 בפברואר 1941 שונה שמה ל"בריגדת הנסיכה איריינה", על שמה של איריינה, נסיכת הולנד. שינוי השם נעשה בהסכמת סבתה של הנסיכה, המלכה וילהלמינה. ב-6 באוגוסט 1944 נשלחה הבריגדה לצרפת במסגרת הארמייה הקנדית הראשונה. הבריגדה מילאה חלק חשוב במבצע מרקט גארדן - ניסיון כושל של בעלות הברית להשתלט במהירות על חבל הרוהר. בשלב מסוים, חיילי הבריגדה אף נכנסו לקרב מול דיוויזיית הגרנדיר אס אס ה-34 אשר הורכבה בעיקר ממתנדבים הולנדיים. ב-31 במרץ 1945 נשלחו חלק מחיילי היחידה לארצות הברית שם הצטרפו לקורפוס הנחתים ההולנדי. את מקומם תפסו במהירות מתנדבים טריים מהאזורים ההולנדיים שזה עתה שוחררו. אחד הקרבות האחרונים של הבריגדה היה "מבצע אוראנז'", אשר במסגרתו הגנו חילי הבריגדה באומץ על העיירה הדל (Hedel) במשך שלושה ימים, מול כוח גרמני גדול בהרבה, לפני שנאלצו לסגת נסיגה טקטית. מדיה וקבצים בנושא בריגדת הנסיכה איריינה בוויקישיתוף אתרים הולנדיים העוסקים בבריגדה: NTR, Irenebrigade, Andere Tijden (בהולנדית) Prinses Irene Brigade, www.prinsesirenebrigade.nl
פלמינג לנטפר

פלמינג לנטפר (בדנית: Flemming Lentfer;‏ נולד ב-1 במרץ 1964) הוא גנרל בחיל האוויר הדני, המשמש מאז 1 בדצמבר 2020 כראש ההגנה (מקביל לרמטכ"ל) של צבא דנמרק. לנטפר נולד ב-1 במרץ 1964 בקופנהגן. הוא נכנס לאקדמיה הצבאית הדנית המלכותית בשנת 1983 וסיים את לימודיו בשנת 1985. לאחר מכן נכנס ללימודים באקדמיה המלכותית של חיל האוויר הדני וסיים את לימודיו בשנת 1988. בשנת 1991 הוא החל ללמוד בקורס קצינים מתקדם באקדמיה המלכותית של חיל האוויר שאותו סיים בשנת 1992. בשנת 1995 הוא חזר לאקדמיה המלכותית של חיל האוויר כדי לעבור את קורס הסגל הבכיר אותו סיים בשנת 1996. בין השנים 1988–1993 שירת בטייסת SAM 541 של חייל האוויר, ולאחר מכן שירת כקצין במטה הכללי בין 1993–1995. הוא שימש כמדריך למבצעים ולוגיסטיקה בקולג' המלכותי להגנה בין השנים 1996 ל-1998, ובמקביל שימש גם כמזכיר בוועדת ההגנה הדנית. בין השנים 1999–2000 שירת במשרד ההגנה כקצין מטה. בין השנים 2000–2002 הוא שימש מפקד גדוד "הוק" מערב, ובין השנים 2002–2005 שימש כראש אגף התכנון במטה הכללי. בין 2010–2011 שימש כראש אגף הרכש והלוגיסטיקה, ובין 2011–2015 שימש כראש אגף תיאום ומדיניות. ב-2017 מונה לעמוד בראש משרד הרכש והלוגיסטיקה במשרד ההגנה, וב-1 בדצמבר 2020 מונה לראש ההגנה – מקביל לרמטכ"ל. מדיה וקבצים בנושא פלמינג לנטפר בוויקישיתוף פלמינג לנטפר, ברשת החברתית פייסבוק פלמינג לנטפר, באתר הצבא הדני Generalløjtnant Flemming Lentfer bliver ny forsvarschef
בריגדת פירון

בריגדת פירון (בצרפתית: Brigade Piron) הייתה בריגדה של צבא בלגיה החופשית אשר לחמה בחזית המערבית במלחמת העולם השנייה. הבריגדה נקראה על שם מפקדה - ז'אן-בטיסט פירון. הבריגדה הוקמה בינואר 1943 על בסיס אלפי מתנדבים בלגיים שנמלטו מהארץ הכבושה ושמרו אמונים לממשלה הבלגית הגולה ולצבא בלגיה החופשית. כמו כן כללה הבריגדה גם מתנדבים רבים מהפזורה הבלגית בכל רחבי העולם. לבריגדה התגייסו גם 116 חיילים לוקסמבורגים. מיור ז'אן-בטיסט פירון מונה למפקד הבריגדה. שמה הרשמי של הבריגדה היה "הבריגדה הבלגית הראשונה" אולם עד מהרה היא זכתה לכינוי "בריגדת פירון" על שם מפקדה. חיילי הבריגדה עברו אימונים בבריטניה, ופירון קיווה שאנשיו ישתתפו בפלישה לנורמנדי, אולם מפקדת הצבא הבריטי העדיפה לשמור את החיילים הבלגים רעננים לקראת שחרור בלגיה. פירון הפציר בממשלה הבלגית הגולה ללחוץ על הבריטים, אולם לשווא. הבלגים נחתו בסופו של דבר בנורמנדי לקראת סוף יולי, במסגרת הדיוויזיה המוטסת השישית (בריטניה). הבריגדה השתתפה בשחרור צרפת ולאחר מכן הועברה כדי לסייע בשחרור בלגיה. הבריגדה לקחה חלק במבצע מרקט גארדן ולאחר מכן המשיכה לשחרור הולנד. ב-17 בנובמבר 1944 הוחזרה הבריגדה לבלגיה והוצבה במילואים בלוון. ב-11 באפריל 1945 הוחזרה הבריגדה להולנד לקרבות מאסף כנגד הגרמנים. הבריגדה עוד הספיקה להשתתף בפלישת בעלות הברית המערביות לגרמניה לפני סיום המלחמה. לאחר סיום המלחמה פורקה הבריגדה, ועל בסיסה הוקמה "בריגדת השחרור". מדיה וקבצים בנושא בריגדת פירון בוויקישיתוף Photo essay, Brigade Piron History of the Piron Brigade 1940–1945 Documents pertaining to Brigade Prion
Victory (אלבום של הג'קסונים)

Victory הוא אלבום האולפן ה-15 של להקת "הג'קסונים" והחמישי שיצא בחברת אפיק רקורדס. זהו האלבום היחיד בו השתתפו ששת חברי הלהקה והאלבום האחרון בו השתתף מייקל ג'קסון כזמר המוביל. ג'רמיין ג'קסון הצטרף ללהקה לראשונה מאז האלבום Moving Violation שיצא בשנת 1975. שבעה מיליון עותקים של האלבום נמכרו ברחבי העולם ותוך שלושה חודשים המיציאתו הגיע למעמד של אלבום פלטינה כפולה מטעם איגוד תעשיית ההקלטות האמריקאי. האלבום הגיע למקום הרביעי במצעד האלבומים בילבורד 200. הסינגל "State of Shock", בו השתתף מיק ג'אגר, הגיע למקום השלישי במצעד הבילבורד הוט 100. ארבעה ימים לאחר צאת הלאבום יצאה הלהקה לסיבוב הופעות בעל שם דומה. למרות השם, בהופעות לא בוצעו שירים מתוך האלבום החדש. רשימת השירים התבססה על להיטי עבר של הלהקה ושירים מתוך האלבום "Thriller", שהוציא מייקל שנתיים קודם לכן. זמן קצר לאחר סיום סיבוב ההופעות הודיעו מייקל ומרלון על פרישה מהלהקה. ג'רמיין, טיטו, רנדי וג'קי המשיכו לפעול כלהקה והוציאו עוד אלבום אחד, "2300 Jackson Street", שיצא לאור בשנת 1989. לאחר מכן התפרקה הלהקה באופן סופי. בעקבות ההופעה בספיישל הטלוויזיוני "Motown 25" בשנת 1983, החליט ג'רמיין ג'קסון לחזור להקה, אותה עזב בשנת 1975. אבל למרות האיחוד המחודש, האחים כמעט ולא עבדו יחד על האלבום, שהורכב בעיקר משירי סולו שכל אחד מהם עבד עליהם במהלך אותה תקופה. לכל אח היה שיר סולו באלבום: מייקל שר את "Be Not Always", רנדי את "One More Chance" ו-"The Hurt", טיטו את "We Can Change the World", ג'קי את "Wait" ומרלון ביצע את "Body". ג'רמיין לא ביצע שיר סולו ושר יחד מייקל בשיר "Torture". השיר תוכנן במקור להיות דואט בין מייקל וג'קי, כותב השיר, אך כשג'רמיין הצטרף ללהקה הוא קיבל את החלקים בשיר שיועדו לג'קי, שאת קולו עדיין ניתן לשמוע בפזמון. בנוסף ביצע ג'רמיין קולות רקע בשירים "One More Chance" ו-"The Hurt" מייקל הקליט את "State of Shock", דואט שהוקלט במקור עם פרדי מרקיורי, סולנה של להקה קווין. הצמד לא הצליח לסיים את הרצועה, ובסופו של דבר הקליט מייקל גרסה שנייה של השיר עם סולן הרולינג סטונס, מיק ג'אגר. השיר "State of Shock", שיצא כסינגל הראשון מתוך האלבום הגיע למקום השלישי במצעד הבילבורד הוט 100. הסינגל השני, "Torture", הגיע למקום ה-17, ו-"Body", הסינגל השלישי, הגיע למקום ה-47. האלבום הגיע בשיאו למקום הרביעי במצעד הבילבורד 200 בשבוע של 4 באוגוסט 1984. הסינגל הרביעי, "Wait", יצא ב-1985 בבריטניה, קנדה וברזיל בלבד ולא זכה להצלחה במצעדים. מידע על האלבום Victory באתר MusicBrainz מידע על האלבום Victory באתר AllMusic האלבום Victory באתר Discogs האלבום Victory באתר ספוטיפיי האלבום Victory באתר יוטיוב Michael Jackson and Freddie Mercury: The Surprising Reason They Never Released Their Duets, Biography.com, 5 September 2019 מידע על Victory, באתר המצעד האוסטרי, ארכיון מידע על Victory, באתר המצעד הגרמני מידע על Victory, באתר המצעד של ניו זילנד מידע על Victory, באתר המצעד הספרדי מידע על Victory, באתר המצעד הפיני מידע על Victory, באתר המצעד השוודי
קריק

האם התכוונתם ל... הר קריק – הר באנטארקטיקה קריק (שבט) – שבט ילידי בארצות הברית אישים: ארנסט קריק – פדגוג נאצי פרנסיס קריק – ביולוג מולקולרי וביופיזיקאי אנגלי קירק קרק